Il-Ministeru għall-Intern itemm il-konsulenza tal-eks Kummissarju Lawrence Cutajar
Imtella' Ġunju 15, 2020 - Aġġornata 15 Ta' Ġunju, 2020 8:58pm Il-Ministeru għall-Intern, is-Sigurtà Nazzjonali u l-Infurzar tal-Liġi ħabbar li temm b'effett immedjat il-kuntratt ta' konsulenza tas-Sur Lawrence Cutajar. Fi stqarrija l-Gvern qal li din il-konsulenza kienet diġà ġiet sospiża meta fil-Qorti saru allegazzjonijiet li s-Sur Cutajar ċaħad. Id-deċiżjoni li jintemm il-kuntratt ittieħdet wara l-aħħar żviluppi fil-Qorti llum, fejn formalment sar magħruf li s-Sur Cutajar se jkun investigat. Intant, fi stqarrija l-Partit Nazzjonalista qal li l-Prim Ministru għandu jkeċċi wkoll lil Chris Cardona minn Deputat Mexxej tal-Partit Laburista. Qal li fil-Kabinett hemm Ministri li ripetutament iddefendew lil Lawrence Cutajar u dawn ukoll iridu jirrispondu għal għemilhom . AĠĠORNAT(6): Edwin Brincat jgħid li l-eks Kummissarju pprova jitkixxef fuq ir-recordings ta' Theuma